Diari Oficial de la Generalitat Valenciana


Sumari del DOGV 4457, del 11-03-2003 (2003/2757)

RESOLUCIÓ de 3 de març de 2003, de la Direcció General de Centres Docents, per la qual s'adscriu a l'efecte de l'escolarització de l'alumnat d'Educació Infantil, valencià, el Col·legi Públic Jaume I al Col·legi Públic número 98 de València.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4457

Data del DOGV
:   11-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2757


Data del document
:   03-03-2003

Organisme emissor
:   Conselleria de Cultura i Educació

Tipus de document
:   Resolució

Correcció d'errades

 Descriptors 

:   * València
    * centre d'ensenyament
    * escola infantil
    * ensenyament públic

RESOLUCIÓ de 3 de març de 2003, de la Direcció General de Centres Docents, per la qual s'adscriu a l'efecte de l'escolarització de l'alumnat d'Educació Infantil, valencià, el Col·legi Públic Jaume I al Col·legi Públic número 98 de València. [2003/Q2757]
  
El Decret 27/1998, de 10 de març, del Govern Valencià modificat pel Decret 87/2001, de 24 d'abril, pel qual es regula l'admissió de l'alumnat en els centres docents no universitaris de la Comunitat Valenciana sostinguts amb fons públics regula en l'article 10 la possibilitat d'adscripció, d'ofici, de centres públics a l'efecte de garantir la continuïtat de l'escolarització de l'alumne.
  
El Decret de 127/2002, de 30 de juliol de 2002, del Govern Valencià, va crear el Col·legi Públic d'Educació Primària número 98 de València traslladant l'alumnat i les unitats d'Educació Primària, programa bilingüe ensenyança en valencià, del Col·legi Públic Jaume I de València. Així mateix, el citat decret va modificar la composició per unitats del Col·legi Públic Jaume I, la composició resultant del qual va quedar determinada en 12 unitats d'Educació Infantil, 6 unitats d'Educació Primària i 4 unitats de primer cicle d'Ensenyança Secundària Obligatòria (ESO).
  
Amb el trasllat de la línia d'ensenyança en valencià d'Educació Primària del Col·legi Públic Jaume I al nou col·legi número 98, de València, ha de garantir-se en el mateix districte i zona la continuïtat de l'escolarització en Educació Primària, de l'alumnat d'Educació Infantil, del Col·legi Públic Jaume I, ensenyança en valencià; per tot això és convenient adscriure estos dos centres.
  
Una vegada analitzada la proposta elevada per la Direcció Territorial de Cultura i Educació, acompanyada de l'informe de la Inspecció Educativa i en virtut del que disposa l'apartat tercer i la disposició final primera de l'Orde de 3 d'abril de 1998, de la Conselleria de Cultura, Educació i Ciència, per la qual es regula el procediment d'admissió d'alumnes, resolc:
  
Adscriure, per al curs 2003/2004, a l'efecte d'escolarització de l'alumnat, la línia d'ensenyança en valencià d'Educació Infantil del Col·legi Públic Jaume I (codi 56087456) al Col·legi d'Educació Primària número 98 (codi 44042402), siti en el carrer Just i Pastor, 136, de València.
  
DISPOSICIÓ ADDICIONAL
  
La present resolució s'inscriurà en el Registre de Centres Docents de la Comunitat Valenciana.
  
DISPOSICIÓ FINAL
  
Primera
  
Esta resolució entrarà en vigor l'endemà de la seua publicació en el Diari Oficial de la Generalitat Valenciana, si bé els seus efectes s'entendran per al curs 2003/2004.
  
Segona
  
Contra esta resolució, que no esgota la via administrativa, podrà interposar-se recurs d'alçada davant el conseller de Cultura i Educació, en el termini d'un mes a comptar des de l'endemà de la seua publicació, d'acord amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Tot això sense perjuí que es puga exercir-hi qualsevol altre recurs que s'estime oportú.
  
València, 3 de març de 2003.- El director general de Centres Docents: Herminio García Cuadra.